**To K.E.Φ.Ι. βραβεύθηκε στα Prix Galien 2019!**

Με χαρά σας ενημερώνουμε ότι ο Σύλλογος Καρκινοπαθών, Εθελοντών, Φίλων, Ιατρών απέσπασε το βραβείο Συλλόγων Ασθενών **«Patient Initiative Award»** των **Prix Galien 2019**, στην κατηγορία: **Καλύτερη Καμπάνια Επικοινωνίας & Ενημέρωσης Κοινού**

Η τελετή βράβευσης πραγματοποιήθηκε στο Μέγαρο Μουσικής Αθηνών, την Πέμπτη 11 Απριλίου 2019, παρουσία σημαντικών προσωπικοτήτων από τον τομέα της Υγείας (θεσμικοί παράγοντες, Ακαδημαϊκοί, εκπρόσωποι φορέων, φαρμακευτικών Εταιρειών κ.α.).

Η βραβευμένη καμπάνια αφορά στη σειρά δράσεων που πραγματοποίησε ο Σύλλογος τον Νοέμβριο του 2018, με αφορμή την **Παγκόσμια Ημέρα κατά του Καρκίνου του Παγκρέατος.**

Το συγκεκριμένο βραβείο έχει ως στόχο να **ενδυναμώσει** την αναγνωρισιμότητα των συλλόγων ασθενών, αλλά και να τους **παρακινήσει** ώστε να αυξήσουν τις δραστηριότητες τους, εξασφαλίζοντας την καλύτερη δυνατή πρόσβαση των ασθενών τόσο στην ενημέρωση όσο και στις παροχές υγείας.

Στη διαδικασία αξιολόγησης για το συγκεκριμένο βραβείο συμμετείχαν φέτος **είκοσι τρείς (23) σύλλογοι ασθενών** απ’ όλη την Ελλάδα.

Το βραβείο παρέλαβε εκ μέρους του Κ.Ε.Φ.Ι. η Πρόεδρος του **Συλλόγου Ζωή Γραμματόγλου**, η οποία στο σύντομο χαιρετισμό δεν παρέλειψε να επισημάνει την ενεργή και ιδιαίτερη σημαντική προσπάθεια των μελών και των εθελοντών του Κ.Ε.Φ.Ι. στην **υποστήριξη και σωστή ενημέρωση** των ασθενών και του Κοινού.

Οι άνθρωποι του Κ.Ε.Φ.Ι. αισθάνονται δικαιωμένοι από τη βράβευση και παραμένουν **προσηλωμένοι στο μεγάλο στόχο** που είναι η υποστήριξη αλλά και η σωστή ενημέρωση των ογκολογικών ασθενών!

